|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ‏ירושלים, ט' באדר א', תשפ"ד  18 בפברואר 2024 |

הודעה לעיתונות:

**החטיבה למידע ולסטטיסטיקה בבנק ישראל משיקה באתר הבנק דשבורד חדש בנושא מדדי מחירים**

**דשבורד מדדי מחירים** מאפשר גישה ויכולת תחקור דינמית של נתוני מדד המחירים לצרכן לאורך זמן ובחתכים שונים, לרבות גישה למדדים חלקיים המחושבים ע"י הבנק, תחקור של שיעורי השינוי והתרומות למדד המחירים, וכן פירוק סעיפי המדד לרמה של קבוצות מוצרים (רמה שלישית במדד).

הדשבורד מבוסס על נתונים המתפרסמים ע"י **הלשכה המרכזית לסטטיסטיקה** ב- 15 בכל חודש, ועל עיבודים שונים שנעשים על הנתונים בבנק ישראל. הדשבורד צפוי להתעדכן בנתוני המדד ביום העסקים העוקב בכל חודש.

[קישור לדשבורד באתר בנק ישראל](https://www.boi.org.il/roles/statistics/dashboards/price-indices-dashboard/)

השקת דשבורד מדדי המחירים, מצטרפת [לדשבורדים נוספים (קישור),](https://www.boi.org.il/roles/statistics/dashboards/price-indices-dashboard/) שעלו לאתר הבנק לאחרונה, ובהם דשבורד מדדים מהירים, שוק העבודה, דו"חות כספיים ועוד.

הדשבורדים הינם כלי הנגשה ויזואלי מתקדם המאפשר לתחקר את הנתונים באופן רב מימדי, ידידותי, ואינטואיטיבי.

**ד"ר איל רוזן, מנהל החטיבה למידע ולסטטיסטיקה:** אנחנו רואים חשיבות גדולה להעמיד את הנתונים ואת המידע העדכני והמגוון ביותר האפשרי לשימוש הציבור,; זאת לצורך הגברת השקיפות, היעילות הכלכלית במשק, וקידום המחקר הכלכלי. אני מזמין אתכם להיכנס לדשבורד מדדי המחירים, ולדשבורדים הנוספים הקיימים באתר בנק ישראל".

לשאלות לגבי הנתונים והעיבודים המוצגים בדשבורד, ניתן לפנות באמצעות תיבת הפניות בדף סטטיסטיקה ["צור קשר".](https://www.boi.org.il/contact-us/)